lflage/wiki-talks huggingface dataset:
பேச்சு:ஆஃபினியம்

message: இதனை ஆஃப்னியம் எனத் தலைப்பிடுவது மூலச் சொல்லுக்குக் கிட்டவாக இருக்கும்.--Kanags \உரையாடுக 06:39, 13 பெப்ரவரி 2012 (UTC)
replies: text: ஆம். இப்படித்தான் நான் இந்த வார்ப்புருவில் இட்டுள்ளேன். எனவே, இதனைத் தலைப்பு மாற்றுவதே சிறப்பு. -- சூர்யபிரகாஷ்   </font> உரையாடுக 17:54, 14 பெப்ரவரி 2012 (UTC)
இல்லை. ஆராயாமல் இக்கருத்தைப் போட்டுவிட்டேன். ஏற்கனவே, ஆஃப்னியம் என்ற வழிமாற்று உள்ளது. அதனை முதன்மைத் தலைப்பாக வைத்துவிட்டு இந்த ஒலிப்பு முறைச் சொல்லை வழிமாற்றாக வைக்கிறேன். -- சூர்யபிரகாஷ்   </font> உரையாடுக 18:02, 14 பெப்ரவரி 2012 (UTC)
replies: text: :உரையாடல் நடந்துகொண்டிருக்கும்பொழுதே சூர்யா மாற்றிவிட்டார்! நான் பேச்சு:ஃகாவ்னியம் என்னும் பக்கத்தில் இட்டக் கருத்தை இங்கும் இடுகின்றேன். --செல்வா 18:39, 14 பெப்ரவரி 2012 (UTC)

text: :தலைப்பை ஆஃபினியம் என்றோ, ஆஃவினியம் என்றோ மாற்றுவதில் எனக்கு உடன்பாடு உண்டு. இல்லை ஆஃப்னியம் அல்லது ஆஃவ்னியம் என்றுதான் இருக்கவேண்டும் என்றாலும் எனக்கு உடன்பாடே. எது சிறந்தது என்று கூறுங்கள் அப்படியே இங்கும் பிற இடத்திலும் மாற்றிவிடுகின்றேன். ஆஃவினியம் என்பது என் முதல் தேர்வு (pha = ஃப என்றும் fa = ஃவ என்றும் கொள்ளலாம். தமிழ் ஒலிப்பைப் பொருத்துத்தான் எழுத்துக்கூட்டல் இருக்கும் என்பதை அறிவேன் (எனவே pha, fa ஆகிய இரண்டும் ஒரே ஒலிப்புதான்). ஆனால் நுட்பமாய் இப்படியும் ஆங்கிலத்தோடு தொடர்பு ஏற்படுத்திப் பயன்படுத்தலாம். Helen என்று ஆங்கிலத்தில் எழுதுவது ஒரு கிரேக்கப் பெயர், அதன் கிரேக்க வடிவம் Ἑλένη எலென், ; Hippaarchus என்னும் கிரேக்க அறிஞர் பெயரை கிரேக்க மொழியில் Ἵππαρχος, Hipparkhos என்று எழுதுகிறார்கள். இத்தாலியர் Ipparco di Nicea என்று எழுதுகிறார்கள். நாம் இப்பார்க்கசு என்று எழுதினால் ஒரு பிழையும் இல்லை. Hippocrates என்னும் கிரேக்க அறிஞரின் பெயர் கிரேக்க மொழியில் Ἱπποκράτης (Hippokrátēs), இத்தாலிய மொழியில் Ippocrate di Coo, கிரேக்க மொழிக் கட்டுரையைப் பாருங்கள் (Ιπποκράτης), நாம் இப்போக்கிரட்டீசு என்று எழுதினால் ஒரு பிழையும் இல்லை). தமிழில் H என்னும் எழுத்துக்கு அடுத்து வரும் உயிர் எழுத்தைக் கொண்டு எழுதினால் பிழை இல்லை. இதுவே தமிழ் முறையும் (அனுமன், அரி, அரன், இரணியகர்பன், இதோளம், இந்து, இந்தி, இமையமலை, இதம்....). இதுவே எளிதானது அனைவரும் இயல்பாய் ஆளக்கூடியது. எனவே, யாருக்கும் மறுப்பு இல்லை எனில் ஆஃவினியம் என மாற்றுகின்றேன். இல்லை வேறு விதமாக எழுதவேண்டும் எனில் தெரிவியுங்கள். --செல்வா 18:31, 14 பெப்ரவரி 2012 (UTC)
replies: text: ::ஆவினியம், ஆபினியம் என்று எழுதுவதிலும் எனக்கு மறுப்பு இல்லை.--செல்வா 18:34, 14 பெப்ரவரி 2012 (UTC)

message: சூர்யா, அருள்கூர்ந்து தலைப்பை மாற்றும்பொழுது, உரையாடல் நடந்துகொண்டிருந்தால், அதனைக் கவனித்து அங்கு உருவாகும் கருத்துக்கு ஏற்ப மாற்றுங்கள். த்லைப்பை மாற்ற வேண்டாம் என்று நான் சொல்லவில்லை. ஆனால் அண்மையில் ஃகாவ்னியம் என்னும் கட்டுரையை நான் உருவாக்கிக்கொண்டிருக்கும் பொழுதே (அதை நான் இன்னும் முடிக்கக்கூட இல்லை :) ), அதன் தலைப்புப் பற்றிய உரையாடல் நடந்துகொண்டிருக்கும்பொழுதே, மறுமொழிகள் ஏதும் தரும் முன்னரே ஏன் இத்தனை நெருக்கடியுடன் மாற்றியுள்ளீர்கள் என்று தெரியவில்லை!--செல்வா 18:52, 14 பெப்ரவரி 2012 (UTC)
பகுப்பு:சொல் பற்றிய உரையாடல்கள்
பகுப்பு:எழுத்துப்பெயர்ப்பு பற்றிய உரையாடல்கள்
thread_title: தலைப்பை மாற்றும்பொழுது
பேச்சு:பவானி கைத்தறி ஜமக்காளம்

message: முத்துசாமி ஐயா,
ஜமுக்காளம் என தலைப்பில் உள்ளது. ஜமக்காளங்கள் என கட்டுரையின் உள்ளே சில இடங்களில் உள்ளது. எது சரி என தீர்மானித்தால், கட்டுரையில் திருத்தங்களை மேற்கொள்ள ஏதுவாக இருக்கும். என்றென்றும் அன்புடன்...--மா. செல்வசிவகுருநாதன் 17:20, 14 பெப்ரவரி 2012 (UTC)
replies: text: மா. செல்வசிவகுருநாதன் தவறுக்கு மன்னிக்கவும் எல்லாமே ஜமக்காளம் என்றிருக்க வேண்டும். பிழை ஏற்பட்டுவிட்டது. மன்னிக்கவும். இன்று பிழை மிகுந்த தினம் போலும்.--Iramuthusamy 20:14, 14 பெப்ரவரி 2012 (UTC)

text: சரியான தலைப்புக்கு நகர்த்தல்

text: ஜமக்காளம் எனும் சொல் கட்டுரை முழுவதும்  என்றென்றும் அன்புடன்...--மா. செல்வசிவகுருநாதன் 20:38, 14 பெப்ரவரி 2012 (UTC)
இதன் தலைப்பை பவானி கைத்தறி தரை விரிப்பு என்று கொடுத்துவிட்டு கட்டுரையின் உள்ளே பவானி கைத்தறி ஜமக்காளம், பவானி கைத்தறி ஜமுக்காளம் என பரவலாக அறியப்படுகிறது என்று சொல்லலாமா? பவானி கைத்தறி ஜமக்காளம், பவானி கைத்தறி ஜமுக்காளம் இரண்டுக்கும் வழிமாற்று கொடுக்கவேண்டும். சிலர் ஜமு(ம)க்காளம் என்று தேடுவர். --குறும்பன் 21:13, 14 பெப்ரவரி 2012 (UTC)

message: :சமக்காளம் 
replies: text: தமிழ் விக்சனரி --ஸ்ரீதர் /பேசுக 01:44, 15 பெப்ரவரி 2012 (UTC)

text: குறும்பன் ஜமக்காளம் என்பது தமிழ் சொல் அல்ல. வேற்று மொழி வார்த்தை. இதில் கிரந்த எழுத்தாகிய ஜ தான் ஜமக்காளம் என்ற சொல்லின் ஒலியமைப்பை (Phonetic Structure) படிப்பவருக்குச்சொல்கிறது. ஜமக்காளம் சமக்காளம் இவற்றில் எது மிகவும் பயன்படுத்தப்படும் சொல்?  கூகுள் தேடல் பொறியில் இரண்டு வார்த்தைகளையும் தனித் தனியே  இட்டு தேடல் செய்தால் எந்த வார்த்தைக்கு எவ்வளவு தகவல்கள் மீட்டெடுத்துக் காட்டப்படுகின்றன என்பது தான் சரியான அளவுகோல் ஒரு கட்டுரையின் தலைப்பில் வழக்கத்தில் இருக்கும் மிகவும் பழக்கப்பட்ட சொற்கள் இடம்பெற்று இருந்தால்  தேடல் பொறிகள் (Search Engines) மிக எளிதாக மீட்டெடுத்துக் காட்டும் அல்லவா?  எனவே இந்த கட்டுரைத் தலைப்பை இது போன்ற கருத்துக்களின் அடிப்படையில் அமைத்தல் நல்லது என்று நினைக்கிறேன்.--Iramuthusamy 10:50, 15 பெப்ரவரி 2012 (UTC)
replies: text: :இரா.முத்துசாமி தேடல் பொறிகளில் பவானி கைத்தறி ஜமக்காளம், பவானி கைத்தறி ஜமுக்காளம் ஆகியவை சிக்கவேண்டும் என்பதற்காகதான் அவற்றை கட்டுரையின் உள்ளேயும் குறிப்பிடவேண்டும். ஜமக்காளம் தமிழ் சொல் இல்லை அதனால் தமிழாகிய தரைவிரிப்பு என்று பயன்படுத்தலாமா? பவானி கைத்தறி ஜமக்காளம், பவானி கைத்தறி ஜமுக்காளம் இரண்டுக்கும் வழிமாற்று கொடுக்த்துவிட்டால் அந்த சொற்றொடர்களில் தேடுபவர்களுக்கு(விக்கியில்) இப்பக்கம் கிடைக்கும். --குறும்பன் 17:44, 15 பெப்ரவரி 2012 (UTC)
கூகுளுக்குத் தமிழ் தெரியாது--இரவி 20:14, 15 பெப்ரவரி 2012 (UTC)
குறும்பன் சரி --Iramuthusamy 10:38, 16 பெப்ரவரி 2012 (UTC)
--குறும்பன் 03:38, 17 பெப்ரவரி 2012 (UTC)

text: :தரை விரிப்பு என்பதை தரைவிரிப்பு என ஒரு சொல்லாக்குதல் நன்று.--Kanags \உரையாடுக 06:43, 17 பெப்ரவரி 2012 (UTC)
thread_title:  இவற்றையும் காண்க 

message: கம்பளம் என்பதைத்தான் ஜமுக்காளம் என்று தமிழகத்தில் அழைக்கப்படுகின்றது. எனவே, இதன் தலைப்பைச் சரியாக மாற்ற வேண்டும்.--பாஹிம் (பேச்சு) 08:26, 6 நவம்பர் 2012 (UTC)
replies: text: பாஹிம், ஜமுக்காளம் அல்லது ஜமக்காளம் என்பதும் கம்பளம்(Carpet) என்பதும் வேறு-வேறு. தரைவிரிப்பு (Mat) என்பது தவறான தலைப்பாக கருதுகிறேன். போர்வையையும் (Bed sheet) பெரும்பாலும் ஜமுக்காளம் என்றே அழைக்கின்றனர். நானும்  ஈரோட்டுக்காரன் தாங்கோ! -- தினேஷ்குமார் பொன்னுசாமி (பேச்சு) 14:29, 19 நவம்பர் 2012 (UTC)
thread_title: தலைப்பு
பேச்சு:குன்னிமரக் கருப்பண்ணசாமி கோவில்

message: முத்துசாமி ஐயா,
கருப்புசாமி என கட்டுரையின் உள்ளே எழுதியிருக்கிறீர்கள். கருப்புசாமியா? கருப்பசாமியா? தெளிவுபடுத்துங்கள்! என்றென்றும் அன்புடன்... --மா. செல்வசிவகுருநாதன் 18:37, 14 பெப்ரவரி 2012 (UTC) 
மா. செல்வசிவகுருநாதன் தவறுக்கு மன்னிக்கவும் எல்லாமே கருப்பண்ணசாமி என்றிருக்க வேண்டும். பிழை ஏற்பட்டுவிட்டது.--Iramuthusamy 19:54, 14 பெப்ரவரி 2012 (UTC)
replies: text: கருப்பசாமி என்றுதான் நான் பொதுவாக கேள்விப்பட்டுளேன். நீங்கள் கருப்புசாமி என எழுதியிருந்ததால் எனக்கு ஐயம் ஏற்பட்டது. மற்றபடி கருப்பண்ணசாமியா அல்லது கருப்பசாமியா என ஐயம் எழுப்பவில்லை. ஏனெனில் அக்கோவிலில் எழுந்தருளியுள்ள கருப்பசாமி, கருப்பண்ணசாமி என அழைக்கப்படுகிறார் என்பதை புரிந்துகொண்டேன்!  எதுவாகிலும் திருத்தி விட்டீர்கள். மிக்க நன்றி! என்றென்றும் அன்புடன்... --மா. செல்வசிவகுருநாதன் 20:15, 14 பெப்ரவரி 2012 (UTC)

text: வலையப்பட்டி நாமக்கல்லில் இருந்து கிட்டதட்ட 12 கிமீ தொலைவில் உள்ளது. மோகனூர் அருகில்(கிட்டதட்ட 10 கிமீ) இல்லை அதை மாற்றிவிடுகிறேன் --குறும்பன் 21:23, 14 பெப்ரவரி 2012 (UTC)

message: இந்தக் கோயிலுக்கு இரு முறை சென்றிருக்கிறேன். \\கோழிகளை உயிருடன் தலைகீழாக கட்டித் தொங்கவிடுவது அதிலொன்றாகும்.\\ கோழிகளை தலையற்ற நிலையில் கயிற்றில் கட்டப்பட்டிருப்பதையே கண்டிருக்கிறேன். உயிருடன் கட்டித் தொங்கவிடப்படுகின்றனவா என்று சரிபார்க்கவும். நன்றி.--சகோதரன் ஜெகதீஸ்வரன் (பேச்சு) 11:51, 3 செப்டம்பர் 2013 (UTC)
thread_title:  உயிருடனா அல்லது தலை கொய்யப்பட்டா?
பேச்சு:திருமயம் சத்திய மூர்த்தி பெருமாள் கோவில்

message: முத்துசாமி ஐயா,
சத்திய மூர்த்தி என தலைப்பு உள்ளது. கட்டுரையின் உள்ளே சத்தியமூர்த்தி என சில இடங்களில் உள்ளது. எது சரி என்பது எனக்கு தெரியவில்லை. "பெயர்கள் ஒரே மாதிரியாக இருக்கும்படி பார்த்துகொள்ளுங்கள்" என அன்புடன் வேண்டுகிறேன். 
(நகைச்சுவைக்காக... ஒரு தகவல்: எனது பெயர் நீளமாக இருப்பதால் எனக்கு எப்போதும் தொல்லைதான்...செல்வகுருநாதன் என்றே பலராலும் பலநேரங்களில் பல ஆவணங்களில் எழுதப்படுகிறது. நான் ஒவ்வொரு தருணத்திலும் அந்த மக்களிடம் முன்னெச்சரிக்கையாக 'சிவ' த்தை விட்டுவிடாதீர்கள் என்பேன்.)   என்றென்றும் அன்புடன்...--மா. செல்வசிவகுருநாதன் 19:48, 14 பெப்ரவரி 2012 (UTC)
thread_title: தலைப்பு
பேச்சு:ஐராவதேசுவரர் கோயில்

message: ஐராவதீச்வரர் ஆலயம் எனவும் இது குறிப்பிடப்படுகிறது. கோபி 03:20, 15 பெப்ரவரி 2012 (UTC)
thread_title:  பெயர் 

message: ஜே.எஸ்.சோமசுந்தரம் பிள்ளை அவர்களுடைய (J.M.Somasundaram Pillai, The Great Temple at Tanjore, [Tanjore Palace Devastanams, II Edn 1958] Rpt 1994, Tamil University, Thanjavur) நூலில் List of temples attached to the Palace Devastanams, Tanjore என்ற தலைப்பிலான பட்டியலில் வ.எண்.85இல் இக்கோயில் Sri Iravadheeswarasvami Koil (Darasuram) என்று குறிப்பிடப்பட்டுள்ளது. --பா.ஜம்புலிங்கம் (பேச்சு) 07:14, 2 அக்டோபர் 2016 (UTC)
replies: text: ஈச்வரர், ஈஸ்வரர் என்று குறிப்பிடுவதைவிட ஈசுவரர் என்று குறிப்பிடுவதே தமிழாகும். முடிந்தமட்டும் தலைப்புகளில் ஸ் என்ற கிரந்தகம் வராமல் கோயில் பெயர்களை இடுங்கள். செல்வா ஐயா ஈசுவரர் என்பது தமிழ் என அறிவுருத்தியுள்ளார். நன்றி. -சகோதரன் ஜெகதீஸ்வரன் (பேச்சு) 07:39, 2 அக்டோபர் 2016 (UTC)
thread_title:  சோமசுந்தரம் பிள்ளை நூல்
பேச்சு:வலைத்தள சேவை

message: இணைய சேவை என சுருங்கிய வடிவப் பெயராக மாற்ற பரிந்துரை செய்கிறேன். அன்புடன், -Pitchaimuthu2050 05:06, 15 பெப்ரவரி 2012 (UTC)
thread_title: பெயர் மாற்றம் தேவை
பேச்சு:பாளையக்காரர்

message: பாளையங்களின் எண்ணிக்கை 72 எனபதே சரி. கட்டுரையில் பாளையக்காரர்கள் எண்ணிக்கை 73 வருகிறதே... தவறு சரி செய்யப்பட வேண்டும்.--தேனி.எம்.சுப்பிரமணி./உரையாடுக. 10:11, 1 மே 2012 (UTC)
replies: text: நீங்கள் சுட்டியபடி எண்ணிக்கை தவறு இருக்கலாம். ஆனால். முற்றிலும் பாளையப் பெயர்களை நீக்கியதில் எனக்கு உடன்பாடில்லை.வரலாற்று மயக்கத்தை நாம் ஓரளவு பொறுத்துக் கொள்ளத்தான் வேண்டும்.
replies: text: :பாளையம் பெயர்கள் இங்கு நீக்கப்பட்டாலும் சரியான பாளையப் பெயர்கள் பாளையம் (ஆட்சி நிர்வாக முறை) எனும் தலைப்பில் தனிக்கட்டுரையாகத் தரப்பட்டுள்ளது. அக்கட்டுரை குறித்த தகவல் இக்கட்டுரையில் ஒரு தனித்தலைப்பின் கீழ் சேர்க்கப்பட்டு விட்டது.--தேனி.எம்.சுப்பிரமணி./உரையாடுக. 12:09, 6 மே 2012 (UTC)
thread_title: எண்ணிக்கை அதிகம் ஏன்?
பேச்சு:.ஆர்க்

message: தமிழ் விக்கிப்பீடியா தளமும் .org ஆட்களத்தையே பயன்படுத்துகிறது. .org என்ற ஆட்கள பின்னொட்டுடன் வரும் அனைத்து இணைய தளங்களும் தமிழ் விக்கிப்பீடியா போல் லாப நோக்கற்ற சேவையையே செய்து வருகின்றன.
replies: text: தமிழ் விக்கிப்பீடியா .orgல் இருப்பது இங்கு குறிப்பிடத் தேவையற்றது. அனைத்து .org தளங்களும் இலாப நோக்கற்றவை என்பதும் தவறு. எனவே, இந்தப் பகுதியைக் கட்டுரையில் இருந்து நீக்கி இருக்கிறேன்.--இரவி 10:18, 15 பெப்ரவரி 2012 (UTC)
//It was originally intended for non-profit organizations or organizations of a non-commercial character that did not meet the requirements for other gTLDs.//
இதை சரியாக மொழிபெயர்த்து சேர்த்து விடுங்கள். நன்றி.--தென்காசி சுப்பிரமணியன் 11:19, 15 பெப்ரவரி 2012 (UTC)
thread_title: தமிழ் விக்கிப்பீடியா

message: .org என்ற முந்தைய தலைப்பிலேயே இருக்கப் பரிந்துரைக்கிறேன். இதுவொரு குறியீடு, மொழி அல்ல; இவ்வகையில் பார்த்தால் இப்பட்டியலுக்கெல்லாம் மொழிபெயர்க்க முடியாது. கூடுதலாக .ஆர்க் என்று தமிழ் எழுத்துடன்கூட அட்களப்பெயர்கள் எதிர்காலத்தில் வரலாம் என்பதையும் எண்ணிப்பார்க்க வேண்டும். -நீச்சல்காரன் (பேச்சு) 13:57, 23 சனவரி 2019 (UTC)
thread_title: தலைப்பு
பேச்சு:பப்பராத்சி

message: இத்தலைப்பு "பப்பராசி" என்றிருக்க வேண்டும். அழுத்தம் பெற வேண்டிய எழுத்து "ரா", "பா" அல்ல. மூல மொழியாகிய இத்தாலியத்திலும் பிற ஐரோப்பிய மொழிகளிலும் "பப்பராசி" என்பதே வழக்கம். --பவுல்-Paul 13:36, 15 பெப்ரவரி 2012 (UTC)
replies: text: பாப்பரசிகள் என்பது தவறு, தலைப்பை மட்டும் பாத்து ஏமாத்து போனேன் :) பப்பராசி என்று தான் இருக்க வேண்டும். --குறும்பன் 19:51, 15 பெப்ரவரி 2012 (UTC)
replies: text: :பப்பராட்சி அல்லது பப்பராத்சி என இருக்க வேண்டும்.--Kanags \உரையாடுக 02:28, 16 பெப்ரவரி 2012 (UTC)
*சரிதான், இத்தாலியத்தில் "zzi" என்பது "tsi" என்று ஒலிக்கும். எனவே தமிழில் "பப்பராத்சி" என்றால் நல்லது. --பவுல்-Paul 05:36, 16 பெப்ரவரி 2012 (UTC)
thread_title: தலைப்பை மாற்ற வேண்டும்
வார்ப்புரு பேச்சு:தனிம வரிசை அட்டவணை

message: *இது நல்லதோர் தனிம வரிசை அட்டவணை. பாராட்டுகள்! முன்னர், ஏறத்தாழ 7 ஆண்டுகளுக்கு முன்பு  2004 இல் மயூரநாதன் உருவாக்கிய தனிம அட்டவனையைப் போன்றதே இதுவும் எனினும், இன்னும் சற்று எடுப்பாக உள்ளது. 
*உள்ளிணைப்புகளில் சில திருத்தங்கள் செய்துள்ளேன். ஏற்கனவே உள்ள கட்டுரைகளின் பெயர்களை இணைப்பாக இட்டிருக்கின்றேன். வேறு பல பெயர்களுக்கும் வழிமாற்றுகள் வேண்டியவாறு அமைத்துக்கொள்ளலாம். இன்னும் கட்டுரைகள் ஏதும் எழுதப்படாத தனிமங்களின் பெயர்கள் சிலவற்றையும் மாற்றியுள்ளேன். எ.கா. இரதர்ஃபோர்டியம் (Rf), பிரான்சீயம் (Fr). 
*சில குழுக்களின் பெயர்களையும் இரண்டு விதமாகவும் குறித்துள்ளேன். உப்பீனிகள் என்பதோடு ஆலசன் என்பதும் பிறைக்குறிகளுக்குள் தரலாம் என்பது என் கருத்து.
--செல்வா 16:13, 15 பெப்ரவரி 2012 (UTC)
thread_title: கருத்தும் திருத்தங்களும்
பேச்சு:இராமானுசரின் மூன்று திருமேனிகள்

message: இராமானுசர் எனும் பெயரில் ஏற்கனவே ஒரு கட்டுரை இருக்கிறது. இங்கு எழுதப்பட்டுள்ள தகவல்களை அங்கே எழுதினால்... கட்டுரை விரிவாக்கம் பெற்று, அவர் குறித்த தகவல் கட்டுரை நன்கு முழுமைபெறும் என நினைக்கிறேன். ஒருவரைப்பற்றி இருவேறு முதன்மைக் கட்டுரைகளில் தகவல்கள்  இருப்பது 'ஒரே மாதிரியான கட்டுரைகள் 
(duplicate)' எனும் தோற்றத்தை ஏற்படுத்துகிறது. கவனியுங்கள். --மா. செல்வசிவகுருநாதன் 18:40, 17 பெப்ரவரி 2012 (UTC)
replies: text: இக்கட்டுரை முற்றிலும் வேறுபட்ட கோணத்தில் மூன்று திருமேனியினை மட்டும் குறித்து எழுதப்பட்டுள்ளது. இவை இராமானுசரின் மூன்று சன்னதிகள். நீங்கள் குறிப்பிடுவது வாழ்க்கை வரலாறு. இது duplicate அல்ல என்பது என் கருத்து. இது போல ஒருவரைப்பற்றி முற்றிலும் வேறுபட்ட கோணத்தில் எழுதப்பட்ட சில கட்டுரைகள் உள்ளன.  எனவே தயை கூர்ந்து அனுமதிக்கக் கோருகிறேன்.--Iramuthusamy 19:18, 17 பெப்ரவரி 2012 (UTC)
replies: text: :ஐயா,

text: :ஒரு கட்டுரையை அனுமதிப்பதும் / அனுமதிக்க மறுப்பதும் இங்கு எவரின் கைகளிலும் இல்லை. எவருக்கும் உரிமையும் இல்லை. நீங்கள் யாரிடமும் அனுமதிகோர வேண்டிய அவசியமும் இல்லை. (தேவையற்ற தகவல்களை சிலர் அறியாமல் கட்டுரையாக எழுதும்போதோ அல்லது சில விஷமிகள் தவறாக கட்டுரை எழுதும்போது மட்டுமே... விக்கிப்பீடியா நிருவாகிகள் அக்கட்டுரைகளை அனுமதிப்பதில்லை). மேலும் விக்கியில் நானும் தெரிந்து கொள்ளவேண்டியன நிறைய உள்ளன. எனது கருத்தை மட்டுமே நான் முன்வைத்தேன். விக்கிப்பீடியாவில் செம்மையான கட்டுரைகள் இருக்கவேண்டும் எனக்கருதிதான் 'பேச்சு' பக்கம் உருவாக்கினார்கள்! எனது நோக்கமும் அதுதான்.உங்களின் புதிய கட்டுரை தனித்துவமானது என நீங்கள் கருதினால் அப்படியே இருக்கட்டும். வேறு எவரேனும் அவர்களின் கருத்தை தெரிவிக்கிறார்களா எனப் பார்க்கலாம். --மா. செல்வசிவகுருநாதன் 19:39, 17 பெப்ரவரி 2012 (UTC)
replies: text: ::இராமானுசர் பற்றிய வாழ்க்கை வரலாறு, அவர் ஆற்றிய செயல்கள் என்பன வேறு, அவருடைய முத்திருமேனி என்னும் இக்கட்டுரையின் கருப்பொருள் வேறு என்றே நான் உணர்கின்றேன். மேலே செல்வசிவகுருநாதன் சொல்லியது முற்றிலும் உண்மை. யாரிடமும் அனுமதி ஏதும் பெறவும் வேண்டியதில்லை. கட்டுரைகள் ஒரே கருத்துடையதாக இருப்பதாக நினைத்தால் ஒன்றோடு ஒன்றை இணைக்க வேண்டுகோள் விடுக்கலாம். இங்கு அப்படியான தேவை இருப்பதாக நான் நினைக்கவில்லை. ஒரு கட்டுரைக்குள்ளேயே கூட அதன் உட்பகுதிகள் பற்றிய முதன்மைக்கட்டுரைகள் இருக்கலாம், இருப்பது பற்றிய சுட்டியும் அக் கட்டுரைக்குள் இருக்கும். இந்த முத்திருமேனி கட்டுரையைப் பற்றி இராமானுசரின் கட்டுரையிலும் தொடுப்புத் தரலாம்.  --செல்வா 20:20, 17 பெப்ரவரி 2012 (UTC)
replies: text: :::கட்டுரைகள் இரண்டும் தனித்தனியே இருக்கலாம். திருமேனிகள் கட்டுரையில் இராமனுசரின் பிறப்பு பற்றிய விபரங்களை இராமானுசர் கட்டுரையில் சேர்க்கலாம். இங்கு சுருக்கமாகக் கூறினால் போதும். அத்துடன் இராமானுசர் கட்டுரையிலும் மூன்று திருமேனிகள் பற்றிச் சுருக்கமாகக் கூறி இந்தக் கட்டுரைக்கு இணைப்புக் கொடுக்க வேண்டும்.--Kanags \உரையாடுக 21:45, 17 பெப்ரவரி 2012 (UTC)
thread_title: மற்றுமொரு கட்டுரை
பேச்சு:நல்லங்கு

message: தமிழில் இவ்விலங்குக்கு வழக்குச்சொல் இல்லையென்று நினைத்திருந்தேன். (அழுங்கு என்ற பொதுப்பெயரைத் தகவலுழவன் சேர்த்திருந்தார்.) ஆனால் சென்னைப் பல்கலைக்கழகப் பேரகரமுதலியில் குறிப்பாக இந்த விலங்குக்கே நல்லங்கு எனப் பெயர் தந்துள்ளார்கள். பார்க்க: 
தலைப்பை மாற்றிவிடலாமா? -- சுந்தர் \பேச்சு 11:49, 22 பெப்ரவரி 2012 (UTC)
replies: text: ஆம், தாங்கள் கூறுவது சரியானதே. கட்டுரையானது நல்லங்கு என்ற தலைப்புக்கு நகர்த்தப்பட்டுள்ளது. --மதனாஹரன் (பேச்சு) 04:31, 10 மார்ச் 2012 (UTC)
replies: text: :நன்று :) --செல்வா (பேச்சு) 13:40, 10 மார்ச் 2012 (UTC)
replies: text: ::நன்றி. -- சுந்தர் \பேச்சு 13:48, 10 மார்ச் 2012 (UTC)

text: : அழுங்கு என்ற சொல்லே வழக்குச் சொல்லாகத் தெரிகிறது.  மழைக்காலமும் குயிலோசையும் என்ற நூலிலும், http://www.germantamilology.com/docs/DigitalArchives.pdf தொகுப்புக்கமையவும்.  --Natkeeran (பேச்சு) 19:35, 27 மே 2012 (UTC)
அழுங்கு என்பது பொதுப் பெயர் என்று சுந்தர் விளக்கம் தந்துள்ளார். --மதனாகரன் (பேச்சு) 08:21, 30 மே 2012 (UTC)

text: அழுங்கு கவச உடலிகளுக்கான பொதுப்பெயராகத் தெரிந்ததால் அதற்கேற்றாற்போல் மாற்றியிருந்தேன், நற்கீரன். -- சுந்தர் \பேச்சு 11:09, 30 மே 2012 (UTC)
பகுப்பு:சொல் பற்றிய உரையாடல்கள்
thread_title:  தலைப்பு 

message: இது குறித்த உரையாடல், ஆலமரத்தடி#முதற்பக்கம்-உங்களுக்குத் தெரியுமா? என்ற தலைப்பிலும் உள்ளது.--த♥ உழவன் +உரை.. 06:57, 26 சூலை 2012 (UTC)
thread_title:  இது குறித்தவைகள் 

message: நல்லங்கு என்பதற்கான சான்று பழுதடைந்து விட்டது போல் தெரிகிறது. மேலும் அது ஒரு  தமிழ்ச்சொல் என்பதற்கான நம்பத்தகுந்த சான்று எதுவும் கிடைக்கவில்லை. தவிர கீழ்க்கண்ட மூன்றும் அழுங்கு வகைகள் (கவச உடல் கொண்டவை) ஆகும். 
*Armadillo= ஆர்மடில்லோ
*Pangolin= அழுங்கு 
*Anteater= எறும்புண்ணி 
ஒரு உயிரினத்திற்கான தமிழ்ப்பெயர் இல்லாதவிடத்தில் பிறமொழிப் பெயர்களை அப்படியே பயன்படுத்துவதில் தவறில்லை. (எ-டு சாலமாண்டர்). எனவே ஆர்மடில்லோ என்ற தலைப்பே சரியாக இருக்கும். அல்லது ஆர்மடில்லோ என்ற எசுப்பானிய சொல்லின் பொருளான சிற்றழுங்கு (little armoured one) என்ற பெயரும் பொருத்தமாக இருக்கும். Varunkumar19 (பேச்சு) 06:22, 6 மார்ச் 2019 (UTC)
thread_title: ஆர்மடில்லோ அல்லது சிற்றழுங்கு
பேச்சு:திரு. இராமசாமி நினைவுப் பல்கலைக்கழகம்

message: தேனி சுப்பிரமணியன், சிறீ ராமசாமி நினைவுப் பல்கலைக்கழகம் என்பதை திரு.இராமசாமி நினைவுப் பல்கலைக்கழகம் என்று மாற்றியுள்ளீர்கள். இங்கு சிறீ பல்கலைக்கழகத்தின் பெயரில் உள்ளதால் மாற்ற வேண்டியதில்லை என்பது எனது கருத்தாகும். ராமசாமிக்கு 'இ' முன்னொட்டைச் சேர்ப்பதில் தவறில்லை.--மணியன் 13:27, 22 பெப்ரவரி 2012 (UTC)
replies: text: பல்கலைக்கழகத்தின் தமிழ்ப்பேராய விருது அறிவிப்புப் பக்கத்தில்  திரு.இராமசாமி நினைவுப் பல்கலைக்கழகம் என்று குறிப்பிடப்பட்டிருப்பதால்தான் நான் அதில் திருத்தம் செய்துள்ளேன்.--தேனி.எம்.சுப்பிரமணி./உரையாடுக. 13:46, 22 பெப்ரவரி 2012 (UTC)
replies: text: :சரியே. தகவலுக்கு நன்றி.--மணியன் 17:44, 22 பெப்ரவரி 2012 (UTC)

text: ஸ்ரீகாந்த், ஸ்ரீதரன் போன்ற பெயர்களைத் தமிழாக்குவது தேவையற்றது. ஆனால், பெயர்களின் முன்னும் பின்னும் உள்ள ஸ்ரீமதி, ஸ்ரீ, Junior, Senior போன்ற காரண அடை மொழிகளை மொழிபெயர்ப்பது மரபே--இரவி 11:27, 23 பெப்ரவரி 2012 (UTC)
thread_title: கருத்து
பேச்சு:வீடுபேறு

message: வீடுபேறு என்பதற்கு வழிமாற்றலாமா--இரவி 19:41, 23 பெப்ரவரி 2012 (UTC)
replies: text: ஆம், வீடு பெறுதல் என்ற கருத்து தமிழில் நெடுங்காலமாக இருந்து வந்துள்ளது. பார்க்க: சீவகசிந்தாமணி சிறுபஞ்சமூலம், திருவருட்பா, திருவாய்மொழி. -- சுந்தர் \பேச்சு 09:37, 24 பெப்ரவரி 2012 (UTC)
thread_title: கேள்வி
பேச்சு:வாதுமை

message: இதற்கு வாதுமை என்றும் சொல்லப்படுகிறதல்லவா?--பாஹிம் 01:41, 24 பெப்ரவரி 2012 (UTC)
replies: text: ஆம் வாதுமை என்றும் அழைக்கப்படுகின்றது. Prunus amygdalus என்பதை வாதுமை என்று தமிழ்ப் பேரகராதி (தமிழ் லெக்ஃசிக்கன்) கூறுகின்றது. வாதுமையில் பார்சிவாதுமை (common almond), கசப்புவாதுமை என இரண்டு வகையைக் குறிக்கின்றது. இங்கே பார்க்கவும். கழக அகராதி "வாதுமை = ஒரு மரம்" என்று மட்டும் சொல்கின்றது. --செல்வா 01:50, 24 பெப்ரவரி 2012 (UTC)

message: தற்போது பல கட்டுரைகளில் நிறைய படங்களைச் சேர்த்து வருகிறோம். குறை வேக இணைய இணைப்பில் இருந்து விக்கிப்பீடியாவை அணுகுபவர்களுக்கும் தரவிறக்கம் அடிப்படையிலான கட்டணச் சேவையில் உள்ளோருக்கும் இது ஒரு இடையூறாக இருக்கலாம். தவிர, விக்கிப்பீடியா ஒரு காட்சியகமாகவும் மாறி விடக்கூடாது. வேண்டிய இடங்களில், விக்கிமீடியா காமன்சில் கூடுதல் படங்கள் உள்ளன என்ற வார்ப்புருவை இடலாம். இதனை முன்னிட்டு, குறுங்கட்டுரைகளில் ஆகக் கூடுதலாக ஐந்து படங்களும் முதற்பக்கக் கட்டுரைத் தரத்தில் உள்ள கட்டுரைகளுக்கு ஆகக் கூடுதலாக 20 படங்களாகவும் பரிந்துரைக்கிறேன். இந்த எண்ணிக்கையைப் பற்றி மற்றவர்களின் கருத்துகளை அறிய விரும்புகிறேன். எத்தனை என்பதை விட ஏதாவது ஒரு தகுந்த எண்ணிக்கையில் மட்டுப்படுத்துவது நன்று. தவிர, ஒவ்வொரு படமும் ஏதேனும் ஒரு வகையில் கட்டுரையின் கருத்தை தனித்து விளக்குவதாக அமைவது நன்று. ஒரே மாதிரியான பல படங்களைத் தவிர்க்கலாம்.
பொறுப்புத் துறப்பு: இது எந்த ஒரு தனிப்பட்ட பயனரின் செயற்பாடுகளை முன்னிட்டும் கூறவில்லை. தமிழ் விக்கிப்பீடியா வளரும் நிலையிலேயே உள்ளதால் அவ்வப்போது இது போன்று தேவைப்படும் வழிகாட்டல்கள், பரிந்துரைகளைக் குறிப்பிட வேண்டி உள்ளது. நன்றி--இரவி 20:23, 24 பெப்ரவரி 2012 (UTC)
thread_title:  கட்டுரையில் உள்ள படங்களின் எண்ணிக்கை குறித்த வழிகாட்டல் தேவை
பேச்சு:சென்னைக் கடற்கரை தொடருந்து நிலையம்

message: தென்மேற்கு வழித்தடத்தில் உள்ள இரயில் நிலையங்கள் என்ற தலைப்பில் கீழே உள்ள ரயில் நிலையங்களில் சென்னைக் கோட்டை என்பது அதற்குரிய பக்கத்துக்குச் செல்லாமல் கோட்டை பற்றிய பக்கத்துக்குச் செல்கிறது. அதே போல, சேத்துப்பட்டு என்கிற இணைப்பும் திருவண்ணாமலை மாவட்டத்திலுள்ள சேத்துப்பட்டு என்கிற ஊருக்குப் போகிறது. இதை, சரிசெய்ய முடியவில்லை. கவணிக்கவும். - நன்றி தமிழினியன் 
replies: text: :சரி செய்யப்பட்டது. தேனி எம்.சுப்பிரமணி அவர்களுக்கு நன்றி!  --மா. செல்வசிவகுருநாதன் 15:57, 26 பெப்ரவரி 2012 (UTC)
thread_title: Untitled
பேச்சு:9814072356 (எண்)

message: இரும (binary), முன்ம, நான்ம, ஐம்ம, அறும, எழும, எண்ம (octal), ஒன்பதின்ம, பதின்ம(decimal), பதினறும (hexadecimal) என்று சீராக சொல்லலாம். Binary = இரும (இருமம்).--செல்வா 15:19, 29 பெப்ரவரி 2012 (UTC)
replies: text: அவ்வாறே பயன்படுத்துகின்றேன். துவித என்றும் குறிப்பிடலாம் தானே... --மதனாஹரன் (பேச்சு) 09:14, 1 மார்ச் 2012 (UTC)

message: இக்கட்டுரை எண்ணை பற்றி இருப்பதால், பில்லியன், மில்லியன் என்பதற்கு பதிலாக தமிழ் பெயர்களான அற்புதம், கணம் உள்ளிட்ட சொற்களை பயன்படுத்தினால் மிகவும் நன்றாக இருக்கும் என்பது என்னுடைய தாழ்மையான கருத்து. இந்த எண்ணை பற்றி மூன்று மொழிகளில் கட்டுரை உள்ளது, இந்த எண்ணிற்கு ஏதேனும் விசேடம் உள்ளதா? -- தினேஷ்குமார் பொன்னுசாமி (பேச்சு) 13:50, 22 ஏப்ரல் 2012 (UTC)
replies: text: பத்து இலக்கங்களையும் ஒரு தடவை மாத்திரம் பயன்படுத்திப் பெறக்கூடிய வர்க்க எண்ணே இது. அற்புதம், கணம் என்பன தமிழ்ச் சொற்கள் இல்லை. அவை வட மொழிச் சொற்களே. இலட்சமும் கூட வட மொழிச் சொல்லே. ஆகவே, உரிய தமிழ்ச் சொற்கள் கிடைக்கும் வரை வட சொற்களைப் பயன்படுத்துவதை விட நியம வடிவமான ஆங்கிலச் சொற்களைப் பயன்படுத்தலாம். --மதனாஹரன் (பேச்சு) 12:31, 23 ஏப்ரல் 2012 (UTC)
thread_title:  தமிழ் பெயர்கள்
வார்ப்புரு பேச்சு:உத்தரப்பிரதேச மாநிலத்திலுள்ள பிரிவுகளும் மாவட்டங்களும்

message: இந்திப் பெயர்களை இந்திமொழி எழுத்தாகிய தேவநாகரியில் பார்த்து தமிழில் ஒலிபெயர்த்துள்ளேன். எ.கா. வாரணாசி என்று சொன்னாலும், அது வாராணசி என்றே இந்தியில் உள்ளது. இந்தியில் எகர, ஒகரக் குறில் இல்லை என்பதையும் நினைவில் கொள்ளல் வேண்டும். ஆங்கில/இலத்தீன எழுத்தைக் கொண்டு மற்ற உயிரொலிகளையும் முடிவு செய்தல் கடினம். சில ஊர்களின் பெயர் ஊ என முடிகின்றது (लखनऊ லக்2நஊ = இலக்கனவு) அது ஔ அன்று. சில ஊர்களின் பெயர் -garh என்று முடிந்தாலும் அது கடு என்றும் தமிழில் எழுதியுள்ளேன், காரணம் प्रतापगढ़ ज़िला என்பது ப்ரதாப்க3ர்*/ப்ரதாப்கட்4* இது ஒரு நுட்பமான ரகர/டகரம்). -கர் என்றும் தமிழில் எழுதலாம். சில முக்கியமான இந்திமொழிப் பெயர்கள்:
बहराइच जिला
कन्नौज जिला
लखनऊ ज़िला
सीतापुर ज़िला
उन्नाव ज़िला
मेरठ ज़िला
बुलन्दशहर ज़िला
सोनभद्र ज़िला
मोरादाबाद ज़िला
बिजनौर ज़िला
ज्योतिबा फुले नगर ज़िला
प्रबुद्धनगर 
सहारनपुर ज़िला
वाराणसी ज़िला
जौनपुर ज़िला
चंदौली ज़िला
ग़ाज़ीपुर ज़िला
हरदोइ ज़िला
लखीमपुर खीरी ज़िला 
--செல்வா (பேச்சு) 21:33, 1 மார்ச் 2012 (UTC)
replies: text: எனக்கு இந்தி தெரியாது செல்வா :).. இவற்றை மொழிபெயர்த்தமைக்கு மிக்க நன்றி.. நாம் உபயோகப்படுத்தும் வார்த்தைகளான லக்னௌ, மீரட் போன்றவற்றை வழிமாற்றாக கொடுத்துவிடுகிறேன்....--shanmugam (பேச்சு) 03:08, 2 மார்ச் 2012 (UTC)
replies: text: :நன்று சண்முகம். மீரட் என்பதை அவர்கள் मेरठ = மேரட்2 என்கிறார்கள் (ஆனால் நமக்குப் பழக்கமான மீரட்டு என்றேகூடச் சொல்லலாம், ஏனெனில், உள்வாங்கும் ஒவ்வொரு மொழியும் தங்கள் மொழியில் எப்படி வழங்க வேண்டும் என்பது உள்வாங்கும் மொழியின் உரிமை இது உள்வாங்கும் மொழியின் தன்மை இலக்கணம், மரபு சார்ந்து அமையும். இதனால்தான் London என்பதை மிக அருகே இருக்கும் பிரான்சு நாடு, எசுப்பானியா, போர்த்துகல் போன்றவை Londres  என்கிறார்கள். இத்தனைக்கும் அவர்கள் அதே உரோமன் எழுத்தைத்தான் பயன்படுத்துகின்றார்கள்! நாம் இலண்டன் என்கிறோம்.).  --செல்வா (பேச்சு) 03:33, 2 மார்ச் 2012 (UTC)

message: பாலும் தேனும் என்று எழுதுவது இயல்பானது. பால் மற்றும் தேன் என்பது செயற்கையான நடை (ஆங்கிலத்தைப் பின்பற்றி எழுதுவதால் இருக்கலாம்). சில இடங்களில் "மற்றும்" என்னும் சொல்லின் பயன்பாடு ஏற்றதாக இருக்கலாம். இதே போல மூன்று அல்லது நான்கு சொற்கள் வந்தாலும், ஆங்கிலத்தைப் பயன்படுத்தி கடைசி சொல்லுக்கு முன்னே "மற்றும்" இட்டு எழுதுகின்றார்கள் (எ.கா. ஊடகங்களிலே). எத்தனை சொற்கள் வந்தாலும் -உம் என்னும் பின்னொட்டு இட்டு எழுதுவது நல்லது இயல்பானது. பாலும் பழமும் ஒரு கிலோ அரிசியும் வாங்கி வந்தேன் என்பது இயல்பான நடை. பால், பழம் மற்றும் ஒரு கிலோ அரிசி வாங்கி வந்தேன் என்பது செயற்கையான, ஆங்கில விதிகளைப் பின் பற்றி எழுதும் நடை.  --செல்வா (பேச்சு) 06:29, 2 மார்ச் 2012 (UTC)
thread_title: மற்றும் என்னும் சொல்லின் பயன்பாடு